ประกาศกระทรวงคมนาคมประกาศกระทรวงคมนาคมเรื่องหลักเกณฑ์ วิธีการและเงื่อนไขการจดทะเบียนรถยนต์รับจ้างสามล้อในท้องที่กรุงเทพมหานคร อาศัยอำนาจตามข้อ ๒ วรรคสอง แห่งกฎกระทรวง ฉบับที่๙ (พ.ศ. ๒๕๓๕) ออกตามความในพระราชบัญญัติรถยนต์ พ.ศ. ๒๕๒๒ กระทรวงคมนาคมประกาศกำหนดหลักเกณฑ์วิธีการและเงื่อนไขการรับจดทะเบียนรถยนต์รับจ้างสามล้อ ในท้องที่กรุงเทพมหานครไว้ ดังต่อไปนี้ข้อ ๑ ในประกาศนี้รถยนต์รับจ้างสามล้อหมายความว่า รถยนต์รับจ้างสามล้อบรรทุกคนโดยสารไม่เกินเจ็ดคนแบบใช้เพลารถยนต์รับจ้างสามล้อของบุคคลธรรมดาหมายความว่า รถยนต์รับจ้างสามล้อที่บุคคลธรรมดามีชื่อเป็นเจ้าของในใบคู่มือจดทะเบียนรถและให้หมายความรวมถึง รถยนต์รับจ้างสามล้อที่บุคคลธรรมดาได้มาเพราะการเช่าซื้อจากบริษัทจำกัดหรือสถาบันการเงินที่ประกอบกิจการเกี่ยวกับธุรกิจการซื้อขายหรือการให้เช่าซื้อข้อ ๒ ให้กรมการขนส่งทางบกรับจดทะเบียนรถยนต์รับจ้างสามล้อของบุคคลธรรมดาในท้องที่กรุงเทพมหานครจำนวนไม่เกิน ๒,๕๐๐ คัน ตามหลักเกณฑ์ วิธีการและเงื่อนไขในประกาศนี้ข้อ ๓ ผู้ที่จะขอรับอนุญาตให้จดทะเบียนรถยนต์รับจ้างสามล้อต้องมีคุณสมบัติและไม่มีลักษณะต้องห้ามดังต่อไปนี้(ก) เป็นบุคคลธรรมดา และมีใบอนุญาตขับรถยนต์สามล้อสาธารณะ(ข) มีภูมิลำเนาในกรุงเทพมหานครและปริมณฑล หรือมีที่พักในท้องที่กรุงเทพมหานครและปริมณฑลโดยมีหลักฐานเช่น สัญญาเช่าบ้าน หนังสือรับรองจากเจ้าของบ้านที่เช่า หรือใบเสร็จรับเงินค่าน้ำประปาหรือไฟฟ้าที่ระบุชื่อผู้ขอหรือหลักฐานอื่นแสดงว่ามีที่พักอยู่ในท้องที่กรุงเทพมหานคร เป็นต้น(ค) ไม่เป็นผู้อยู่ระหว่างถูกยึด หรือเพิกถอนใบอนุญาตขับรถ(ง) ไม่เป็นผู้ถือกรรมสิทธิ์หรือครอบครองรถตามทะเบียนรถสามล้อรับจ้างภายในระยะเวลา๑๘๐ วัน นับถึงวันรับสมัครข้อ ๔ ผู้ใดประสงค์จะขอใช้สิทธิจดทะเบียนรถยนต์รับจ้างสามล้อในท้องที่กรุงเทพมหานครให้ยื่นขอใช้สิทธิตามวัน เวลา และสถานที่ที่กรมการขนส่งทางบกกำหนดข้อ ๕ กรณีผู้มีสิทธิมากกว่า ๒,๕๐๐คัน จะใช้วิธีจับสลาก และจะมีการจัดทำบัญชีผู้มีสิทธิสำรองตามลำดับไว้ จำนวน ๑๐๐ คันผู้ที่ได้รับสิทธิจะต้องนำรถมาจดทะเบียนให้แล้วเสร็จภายใน๑ ปี นับจากวันที่ประกาศรายชื่อผู้ที่ได้รับสิทธิหรือวันที่นายทะเบียนมีหนังสือแจ้งให้มาใช้สิทธิแล้วแต่กรณี หากพ้นกำหนดระยะเวลาดังกล่าว ห้ามมิให้นายทะเบียนรับจดทะเบียนรถยนต์รับจ้างสามล้อนั้นในกรณีผู้ได้รับสิทธิไม่สามารถนำรถมาจดทะเบียนได้ภายในเวลาที่กำหนดทางราชการจะให้สิทธิในการจดทะเบียนรถกับผู้มีสิทธิตามบัญชีสำรองนั้นแทนโดยเรียงตามลำดับที่ขึ้นบัญชีไว้ผู้ที่ได้รับสิทธิในการจดทะเบียนสำรองตามวรรคสาม ต้องนำรถมาจดทะเบียนให้แล้วเสร็จภายในระยะเวลาที่นายทะเบียนกำหนด แต่ต้องไม่เกิน ๒ ปี นับจากวันที่ประกาศนี้มีผลใช้บังคับข้อ ๖ รถยนต์รับจ้างสามล้อต้องมีเครื่องหมาย อักษรย่อชื่อจังหวัดและหมายเลขทะเบียนตามลักษณะ ขนาดและตำแหน่งที่นายทะเบียนกำหนดหรือให้ความเห็นชอบเครื่องหมายดังกล่าว ต้องแสดงไว้ในลักษณะที่เห็นได้ชัดเจนโดยไม่มีสิ่งใดปิดหรือบังข้อ ๗ รถยนต์รับจ้างสามล้อที่จะนำมาขอจดทะเบียนต้องเป็นรถใหม่ที่ยังไม่เคยจดทะเบียนหรือเป็นรถยนต์ที่ประกอบขึ้นจากชิ้นส่วนอุปกรณ์รถเก่าและมีลักษณะดังนี้(๑) ต้องเป็นรถยนต์ ๒ ตอน แบบใช้เพลา ตอนหลังมีทางขึ้นลงสำหรับผู้โดยสารทางด้านซ้ายมือเพียงทางเดียว(๒) ต้องเป็นรถยนต์ที่เดินด้วยกำลังเครื่องยนต์แบบสี่จังหวะมีความจุในกระบอกสูบรวมกัน ไม่เกิน๖๖๐ ลูกบาศก์เซนติเมตร และใช้ก๊าซธรรมชาติอัดเป็นเชื้อเพลิง (NGV) หรือเป็นรถยนต์ที่เดินด้วยพลังงานไฟฟ้าซึ่งมีกำลังตามที่กรมการขนส่งทางบกให้ความเห็นชอบ(๓) มีเครื่องหมายเป็นอักษรโรมันว่า TAXIอยู่ภายในกรอบขนาดไม่น้อยกว่า ๓๐ x ๗.๕เซนติเมตร ติดไว้บนหลังคาให้เห็นได้จากข้างหน้ารถ มีขนาดความสูงไม่น้อยกว่า ๕ เซนติเมตรกว้างไม่น้อยกว่า ๑ เซนติเมตร และให้มีแสงไฟพร้อมด้วยกรอบที่บังคับแสงให้เห็นเครื่องหมายนั้นได้ชัดเจนในเวลากลางคืนด้วย(๔) สีของตัวรถตามที่นายทะเบียนกำหนดหรือให้ความเห็นชอบข้อ ๘ ผู้ได้รับสิทธิจดทะเบียนรถยนต์รับจ้างสามล้อต้องนำรถไปยื่นคำขอพร้อมจดทะเบียนและเสียภาษีต่อนายทะเบียน ตามระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถ ตามกฎหมายว่าด้วยรถยนต์ พ.ศ. ๒๕๓๑ และที่แก้ไขเพิ่มเติมข้อ ๙ รถยนต์รับจ้างสามล้อที่จดทะเบียนตามประกาศนี้ให้บุคคลธรรมดาเป็นผู้ขอจดทะเบียนได้เพียงคนละ ๑ คัน และเมื่อได้รับการจดทะเบียนแล้วห้ามมิให้เจ้าของรถจำหน่าย จ่าย โอน ให้แก่บุคคลอื่นภายใน ๒ ปี นับแต่วันจดทะเบียนตามประกาศนี้เว้นแต่การโอนให้กับทายาท ซี่งมีคุณสมบัติครบถ้วนตามประกาศนี้ข้อ ๑๐[๑]ประกาศนี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๘ มีนาคม พ.ศ. ๒๕๔๙พลเอกชัยนันท์ เจริญศิริรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมนันทนา/ผู้จัดทำ๒๗ เมษายน ๒๕๔๙[๑]ราชกิจจานุเบกษา เล่ม ๑๒๓/ตอนที่ ๔๒ ง/หน้า ๑๐/๒๐ เมษายน ๒๕๔๙